## *Prilog 3 – Katalog situacijskih pitanja o ispunjavanju ostalih zahtjeva*

***VJEŠTINE PREGOVARANJA***

* Opišite najzahtjevnije pregovore koje ste dosad vodili. U čemu su bili tako zahtjevni? Koji im je bio rezultat i kako ste ga postigli?
* Neki pregovori od nas zahtijevaju uvjerljivost, ali i diplomatske vještine. Opišite situaciju u kojoj ste morali balansirati te dvije vještine i kako ste to postigli?
* Povjerenje je važan faktor u pregovaranju. Opišite situaciju u kojoj je vaša sposobnost stjecanja povjerenja drugih osoba bila od ključne važnosti za uspjeh u pregovorima?

***VJEŠTINE RJEŠAVANJA PROBLEMA***

* Navedite primjer ozbiljnog problema s kojim ste se suočili u svom poslu. U čemu je bio problem? Zbog čega vam je bio posebno težak? Kako ste ga riješili?
* Ispričajte mi o trenutku kad ste identificirali potencijalni problem i riješili situaciju prije nego je postala ozbiljna. Kako ste mu pristupili?
* Ponekad je jedini način rješavanja sukoba pregovorima i kompromisom. Možete li opisati situaciju u kojoj ste uspjeli riješiti tešku situaciju nalaženjem dodirnih točaka?
* Opišite najteži radni odnos koji ste imali s nekom osobom. Koje ste određene radnje poduzeli za poboljšanje tog odnosa? Koji je bio ishod?

***VJEŠTINE RJEŠAVANJA SUKOBA***

* Opišite mi situaciju u kojoj ste saznali za ozbiljnu pogrešku kolege. Kako ste reagirali? Što ste učinili?
* Opišite mi situaciju u kojoj ste dobili upute za obavljanje posla i niste ih mogli shvatiti. Kako ste uspjeli ispuniti zadatak?
* Kako uspijevate raditi s ljudima s kojima vam nije ugodno? Što radite u tim situacijama?
* Jeste li ikad morali rješavati sukob između dvoje ljudi na radnom mjestu? Koja je to bila situacija i što ste učinili?

***VJEŠTINE ODLUČIVANJA***

* Opišite mi neku važnu odluku koju ste donijeli u vezi radnog zadatka ili projekta. Koji su faktori utjecali na vašu odluku?
* Jeste li se ikad suočili sa situacijom u kojoj ste morali donijeti odluku koja nije ulazila u vaše područje odgovornosti? Koju ste odluku donijeli i kako?
* Volite li više odlučivati sami ili uz pomoć drugih? U kojim ćete situacijama tražite pomoć drugih u odlučivanju? Koje odluke radije donosite sami?
* Svi prije ili kasnije donesu loše odluke ili učine nešto što nije ispalo dobro. Da li vam se to dogodilo? Što se dogodilo?

***VJEŠTINE OSOBNE KOMUNIKACIJE***

* Opišite mi događaj kad ste morali biti pažljivi u komuniciranju delikatnih informacija. Koji je bio mogući rizik i kako ste ga riješili?
* Navedite mi primjer kad ste morali prezentirati složene informacije na pojednostavljen način kako biste ih nekome objasnili. Kako ste to uspješno odradili?
* Navedite mi primjer trenutka kad ste morali prenijeti svoju poruku o radnoj situaciji u kojoj je većina nije bila spremna čuti. Kako ste ipak prenijeli poruku?
* Kako se općenito snalazite i razvijate odnose s novim suradnicima i nadležnima?

***VJEŠTINE INTERPERSONALNE KOMUNIKACIJE***

* Opišite što za vas znači “timsko” okruženje? Kakva ste iskustva stekli radeći kao član tima? Koje su prednosti/nedostaci timskog rada?
* Opišite mi trenutak kad se kolega uopće nije slagao s vašim pogledima, idejama ili načinom rada? Kakav ste odnos razvili s tom osobom?
* Opišite mi iskustvo na poslu kad ste morali otvoreno istupiti kako bi ostali znali što mislite ili osjećate. Kako ste tome pristupili?

***VJEŠTINE TIMSKOG RADA***

* Možete li se sjetiti situacije u kojoj se uopće niste slagali s načinom rada vaših kolega? Što ste tada učinili?
* Surađujete li ovog trenutka s kolegama? Kako rješavate sukobe / nesuglasice / nerazumijevanja unutar te skupine?
* Jeste li ikad bili član tima koji se raspao zbog nemogućnosti zajedničkog rada? Koje je bilo vaše stajalište?

***ANALITIČKE VJEŠTINE***

* Možete li mi opisati trenutak kad ste otkrili učinkovitiji način obavljanja radnog zadatka? Kako ste to otkrili? Kako ste to iskoristili?
* Jeste li ikad bili u kompliciranoj situaciji i izradili vrlo jednostavno rješenje? Ispričajte mi o tome.
* Ponekad možemo identificirati mali problem i riješiti ga prije nego što postane veliki problem. Navedite mi jedan ili više primjera kako ste to dosad učinili?

 ***VJEŠTINE TOČNE SAMOPROCJENE/PROSUDBE***

* Jeste li ikad pokušali obavljati posao za koji niste bili kvalificirani? Kako ste reagirali u tom trenutku? Jeste li uspjeli ispuniti zadatak?
* Kako se vaša odgovornost na radnom mjestu razvila od trenutka kad ste počeli raditi za sadašnjeg poslodavca?
* Koje vas tri riječi opisuju? Gdje vidite poveznicu u opisu vašeg stila rada?
* Kad ste zadnji put bili zadovoljni svojim radom? Možete li dati primjer situacije u kojoj niste mogli ostvariti vlastite standarde? Što ste poduzeli?

***ORIJENTIRANOST NA REZULTATE/VJEŠTINE OSTVARENJA REZULTATA***

* Jeste li ikad doživjeli probleme u prihvaćanju vaših ideja od strane drugih ljudi? Koji ste pristup imali? Da li je funkcionirao?
* Navedite mi primjer trenutka kad grupa kojoj ste pripadali nije ispunila očekivanja. Kako ste reagirali?
* Da li se ikad dogodilo da ciljevi nisu ispunjeni dok ste vi bili nadležni ili imali krajnju odgovornost? Što ste tada učinili?

***VJEŠTINE ZA RAZVOJ DRUGIH***

* Jeste li ikad doživjeli da kolega nije ostvarivao rezultate prema vašim očekivanjima? Što ste učinili u svezi s tim?
* Kako trenirate kolegu za razvoj nove vještine? Što ste učinili za razvoj vještina vaših zaposlenika?
* Opišite mi važan posao ili zadatak koji ste delegirali. Kako ste osigurali njegovu uspješnu provedbu?
* Opišite mi trenutak kad ste primijenili svoj autoritet kako bi se nešto postiglo. Koje su bile negativne posljedice?
* Navedite mi primjer slučaja kad ste morali dati povratne informacije kolegi koji nije dobro radio. Kako ste to riješili i koji je bio rezultat?
* Kako možete doprinijeti konstruktivnoj i produktivnoj radnoj klimi?
* Neki zadaci moraju se izvršavati timski. Koja su vaša iskustva timskog rada? Koje su glavne prednosti/nedostaci?

***ISKUSTVA S PROMJENAMA***

* Koji je najbolji prijedlog koji ste ikad dali svom nadređenom ili kolegama? Kako ste ga predstavili?
* Možete li mi opisati situaciju u kojoj ste uspješno primijenili novi pristup u vašem radnom okruženju? O čemu se radilo i kako ste to prezentirali drugima?
* Koji je, po vama, danas glavni problem u našoj djelatnosti? Kako biste ga riješili? Koji bi bio doprinos vašeg odjela/uloge?

***FLEKSIBILNOST***

* Tijekom važne radne faze, jedan od vaših kolega se razbolio. Bit će na bolovanju najmanje 10 radnih dana, zbog čega je vaš tim pod vremenskim pritiskom. Što ćete učiniti?
* Zbog restrukturiranja u vašem odjelu, vaše će se buduće radno okruženje sastojati od novih kolega i novih zadataka. Kako pristupate tom izazovu?